לולו קנדי-קרנס (באנגלית: Lulu Kennedy-Cairns; נולדה ב-3 בנובמבר 1948), הידועה בשם הבמה לולו, היא זמרת, שחקנית ואישיות טלוויזיונית סקוטית. היא בעלת קריירה מצליחה בתחום הבידור משנות השישים עד ימינו (אפריל 2012). את פרסומה הבינלאומי קיבלה בעקבות השיר "To Sir with Love", הלקוח מתוך סרט באותו שם, ושיר הנושא מתוך הסרט "האיש בעל אקדח הזהב" מסדרת סרטי ג'יימס בונד. באירופה היא ידועה גם בזכות זכייתה בתחרות האירוויזיון של שנת 1969 בשיר "בום בנג-א-בנג", ובבריטניה היא מוכרת מאז להיטה הראשון "Shout".